《送杨文赴廷试》
宋代·李吕

只今冠盖盛诸杨，连岁科名属雁行。
笔下戈矛吾退舍，胸中珠琲海倾藏。
鸡群有鹤人谁识，熊掌兼鱼子厌尝。
一振斯文千古事，凭君更为引天潢。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。